આટલું વાંચ્યા પછી એમ લાગે કે શું સ્વાર્થી હોવું એ ખરાબ છે? જી ના. એક સનાતન સત્ય સમજવાની જરૂર છે. સંબંધમાં જેટલા વધુ સ્વાર્થ હશે એટલો સંબંધ વધુ ચાલશે, એટલો વધુ મજબૂત બનશે. માત્ર શરત એટલી કે આ સ્વાર્થ સંતોષવામાં બંનેએ સાથે જ રહેવું પડે. એકની સલામતીનો સ્વાર્થ બીજો સંતોષે અને બીજાની સંભાળનો સ્વાર્થ પહેલો સંતોષે તો સંબંધ ટકશે જ. આવું જ બીજા સ્વાર્થનું છે. તકલીફ ત્યારે ઊભી થાય છે જ્યારે બે પાત્રો એમના સ્વાર્થ સંબંધની અંદર સંતોષવાના બદલે બહાર સંતોષતા થઈ જાય છે ત્યારે ‘ઇન્વેસ્ટમેન્ટ’નું ઓડિટ થવા માંડે અને સંબંધો તૂટી જાય.